סילבן לנדסברג

סילבן ג'ושוע לנדסברג (באנגלית: Sylven Joshua Landesberg; נולד ב-10 באפריל 1990) הוא כדורסלן אמריקאי-ישראלי-אוסטרי המשחק בעמדת הסווינגמן בקבוצת הפועל חיפה ובנבחרת אוסטריה.

==ביוגרפיה==
לנדסברג נולד בברוקלין שבניו יורק, בנם הבכור של סטיבן ואינגריד, אביו ממוצא יהודי אוסטרי ואימו נוצרייה ממוצא טרינידדי. למד בתיכון הולי קרוס בקווינס ושיחק בנבחרת הכדורסל של התיכון. בשנת 2008 נבחר לנדסברג להשתתף במשחק כוכבי התיכון של מקדונלד'ס. באותה שנה נבחר על ידי ארגון מאמני התיכונים ל"מר כדורסל" של מדינת ניו יורק, והוזמן לשחק בנבחרת הנוער (עד גיל 18) של ארצות הברית.

באוגוסט 2013, כשנה לאחר שחתם במכבי תל אביב, התגייס לצה"ל.

== קריירה ==
לנדסברג בחר ללמוד באוניברסיטת וירג'יניה על מלגת הצטיינות בכדורסל. כבר בשנתו הראשונה היה הקלע המוביל של קבוצת הכדורסל של האוניברסיטה והשני מבחינת אסיסטים וריבאונדים. הוא נבחר לשחקן השנה הראשונה המצטיין של ליגת ACC, מליגות הכדורסל הבכירות של ה-NCAA.

בקיץ של שנת 2009 הוזמן לנדסברג לשחק בנבחרת ארצות הברית למכביה השמונה-עשרה, בנבחרת ארצות הברית עד גיל 19 ובנבחרת טרינידד וטובגו בכדורסל, אך דחה את כל ההצעות לטובת אימונים לשיפור יכולותיו. גם בעונתו השנייה באוניברסיטה הצטיין והוביל את קלעי הקבוצה, אך מכיוון שלא עמד בדרישות האקדמאיות הושעה מהמשחק האחרון של העונה הסדירה ומטורניר ה-ACC. בתום העונה נקבע שלא יחזור לשנה שלישית.

לנדסברג העמיד עצמו לבחירה בדראפט ה-NBA ולאחר שלא נבחר שיחק בליגת הקיץ של ה-NBA בקבוצת סקרמנטו קינגס.

ב-2010 חתם על חוזה לשנתיים במכבי חיפה מליגת העל הישראלית, עם סעיף יציאה לאחר שנה לליגת ה-NBA. לנדסברג זכה לאזרחות ישראלית מתוקף חוק השבות. ב-30 המשחקים בהם שיחק בעונתו הראשונה בקבוצה רשם ממוצע של 13.6 נקודות בעונה הסדירה ו-19 נקודות בפלייאוף. בעונתו השנייה רשם ממוצע של 20.7 נקודות ו-5.4 ריבאונדים. הוא נבחר לשחקן חודש נובמבר בליגה. ב-2012 זומן לסגל נבחרת ישראל בכדורסל.

ביולי 2012 סיכם במכבי תל אביב לשלוש עונות. בעונת 2013/2014 זכה לנדסברג עם מכבי תל אביב בגביע הליגה, בגביע המדינה, באליפות ישראל וביורוליג. באפריל 2015 האריך את חוזהו במכבי תל אביב לשלוש עונות נוספות.

ב-1 באוגוסט 2017 חתם לנדסברג לעונה אחת באסטודיאנטס מדריד. ב-1 באפריל 2018 קבע שיא אישי של 48 נקודות בליגת ה-ACB מול ברצלונה, במהלך העונה נבחר פעמיים לשחקן המחזור ובסיומה נבחר לחמישיית העונה.

ב-14 ביולי 2019 חתם לנדסברג לעונה אחת בז'יאנג צ'וזו מהליגה הסינית.

ב-8 באוגוסט 2023 חתם בגראן קנריה לאחר ארבע שנים בסין.

ב-30 ביוני 2024 אחרי שבע שנים שב לישראל וחתם בהפועל חיפה לשתי עונות.

==קישורים חיצוניים==

* [http://www.basket.co.il/PlayerPage.asp?PlayerNumber=15&TeamId=807&cYear=2012 סילבן לנדסברג] באתר ליגת העל הישראלית
* [http://www.virginiasports.com/ViewArticle.dbml?SPSID=88842&SPID=10616&DB_OEM_ID=17800&ATCLID=1506560&Q_SEASON=2009 פרופיל] באתר אוניברסיטת וירג'יניה
* [https://web.archive.org/web/20100125203821/http://sportsillustrated.cnn.com/2010/writers/luke_winn/01/22/sylven.landesberg/1.html Sylven Landesberg on Tony Bennett, a celebrity crush and more], אתר ספורטס אילוסטרייטד, 22 בינואר 2010
* [http://bleacherreport.com/articles/411784-nba-draft-snub-the-legend-of-sylven-landesberg NBA Draft Snub: The Legend of Sylven Landesberg], באתר בליצ'ר ריפורט, 26 ביוני 2010
* 
* 
* [https://www.usatoday.com/story/sports/nba/2015/05/01/sylven-landesberg-israel-maccabi-tel-aviv/26591919/ Playing in Israel has different challenges for Sylven Landesberg], באתר USA Today, 1 במאי 2015
* 

==הערות שוליים==

קטגוריה:ניו יורק: אישים
קטגוריה:כדורסלנים אוסטרים
קטגוריה:כדורסלני נבחרת ישראל
קטגוריה:כדורסלני הפועל חיפה
קטגוריה:כדורסלני מכבי חיפה
קטגוריה:כדורסלני מכבי תל אביב
קטגוריה:כדורסלני אסטודיאנטס מדריד
קטגוריה:כדורסלני טורק טלקום
קטגוריה:כדורסלני אוניברסיטת וירג'יניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:עולים בשנות ה-2010
קטגוריה:עולים לא-יהודים
קטגוריה:כדורסלנים ישראלים בספרד
קטגוריה:ישראלים ילידי ארצות הברית
קטגוריה:מדינת ניו יורק: כדורסלנים
קטגוריה:אמריקאים ישראלים
קטגוריה:כדורסלנים ישראלים בטורקיה
קטגוריה:כדורסלנים ישראלים בחו"ל
קטגוריה:כדורסלנים ישראלים בליגת המכללות בארצות הברית
קטגוריה:אמריקאים שנולדו ב-1990
קטגוריה:ישראלים שנולדו ב-1990